15.

FELKÉRIK A TAGÁLLAMOKAT ÉS A BIZOTTSÁGOT, hogy hatáskörüknek megfelelően és a szubszidiaritás, az arányosság, valamint a jobb szabályozás elvével összhangban tegyenek további előrelépéseket a fent említett nyolc intézkedési területen azáltal, hogy meghozzák a szükséges és megfelelő intézkedéseket, beleértve az alábbiakat: a) Általános szakpolitika i. a fogyatékossággal élő személyekkel kapcsolatos attitűdök pozitív megváltozásának elősegítése érdekében mozdítsák elő az ENSZ-egyezmény megerősítését és alkalmazását, valamint szükség szerint az egyezmény végrehajtása során igazítsák ki az uniós és a nemzeti jogszabályokat; ii. adott esetben és a szükséges mértékben fokozzák a fogyatékossággal élők helyzetére vonatkozó uniós szintű statisztikák rendszeres gyűjtésére irányuló erőfeszítéseket; iii. a javasolt fellépések végrehajtása céljából a megfelelő módon használják fel a meglévő uniós pénzügyi programokat és finanszírozást, a jövőbeli pénzügyi keretről folytatott tárgyalások sérelme nélkül; iv. nemzeti reformprogramjaik kialakítása során vegyék figyelembe a fogyatékosságügyi szempontokat, illetve általánosabb értelemben segítsék elő a fogyatékosságügyi szempontoknak az Európa 2020 stratégiában való érvényesítését; b) Akadálymentesség i. támogassák mindazokat a megfelelő törekvéseket, amelyek a termékekhez és a szolgáltatásokhoz – különösen az épített környezethez, a közlekedéshez, az információkhoz és a kommunikációhoz, és ezen belül valamennyi releváns területen a különböző technológiákhoz és szolgáltatásokhoz – való hozzáférés javítására irányulnak, azáltal, hogy közbeszerzések révén ösztönzik a piacot, valamint megvizsgálják, hogy szükséges-e európai szabványokon alapuló koherens követelmények kidolgozása; ii. szorgalmazzák az akadálymentesség és az egyetemes tervezés beépítését az oktatási tantervekbe és a képzésbe valamennyi kapcsolódó szakma és foglalkozás esetében, különösen a mérnöki tudományok és az építészet területén; c) Részvétel i. segítsék elő a fogyatékossággal élő személyek függetlenségét és közösségbe való beilleszkedését a másokkal egyenlő választási lehetőség követelményének megfelelően, különösen azáltal, hogy többféle – igényeikhez igazított – otthoni, intézményi vagy egyéb közösségi támogató szolgáltatást is kialakítanak számukra; ii. biztosítsanak egyenlő lehetőségeket a politikai életben való részvételre, ideértve az európai választásokon való részvételt is; iii. a szemléletformálás, illetve a fogyatékossággal élő személyek részvételének növelése és társadalmi beilleszkedésének javítása érdekében – akadálymentes formátumban is – segítsék elő a kommunikációt és a tájékoztatást; d) Egyenlőség i. mozdítsák elő és védelmezzék a fogyatékossággal élők méltóságát, folytassák a fogyatékossággal élőkkel szembeni hátrányos megkülönböztetés elleni küzdelmet, valamint a fogyatékosságon alapuló megkülönböztetéssel szembeni védelem meglévő jogi keretrendszerének felülvizsgálatát, adott esetben nemzeti és európai szinten egyaránt; ii. ösztönözzék a bevált gyakorlatok cseréjét a fogyatékossággal foglalkozó magas szintű csoporton belül, és ezzel összefüggésben összpontosítsanak különösen az ENSZ-egyezmény uniós és tagállami szintű végrehajtásával kapcsolatos tapasztalatokra; e) Foglalkoztatás i. integrációjuk és a nyitott munkaerőpiacon való boldogulásuk megkönnyítése érdekében segítsék elő a fogyatékossággal élők számára az átadható ismeretek és készségek elsajátítását; ii. ösztönözzék a fogyatékossággal élők foglalkoztatását a közbeszerzés területén meglévő szociális rendelkezések alkalmazása, valamint az állami támogatásnak az alkalmazandó szabályokkal összhangban történő felhasználása révén; iii. a fogyatékossággal élők foglalkoztatásának ösztönzése céljából támogassák a támogató technológiákkal kapcsolatos kutatásokat és e technológiák alkalmazását; iv. törekedjenek a fogyatékossággal élők – így a csökkent munkaképességűek – foglalkoztatási lehetőségeinek növelésére, és alakítsanak ki együttműködést a munkaerőpiac – például a támogatott, és szükség esetén a védett foglalkoztatás – terén, illetve a szociális védelemmel és az oktatási rendszerekkel kapcsolatban; f) Oktatás és képzés i. támogassák a kapcsolódó kezdeményezéseket, amelyek célja, hogy ismereteik, készségeik és képesítéseik bővítése érdekében a fogyatékossággal élők másokkal egyenlő mértékben vehessenek részt a minőségi oktatásban és képzésben, elősegítve ezáltal mobilitásukat és foglalkoztathatóságukat; ii. ösztönözzék a fogyatékossággal élők támogatását és segítését célzó bevált gyakorlatok cseréjét, beleértve az összeghasonlító tanulmányokat is, annak érdekében, hogy – például támogató technológiák alkalmazása révén – javuljon az oktatási rendszer minden szintjéhez való hozzáférésük. g) Szociális védelem i. a szociális szolgáltatások önkéntes európai minőségi keretrendszerével összefüggésben, amelyet a szociális védelemmel foglalkozó bizottság 2010. október 6-án fogadott el, fordítsanak különös figyelmet a fogyatékossággal élők igényeire; ii. védintézkedések kidolgozása, illetve fenntartása révén biztosítsák a fogyatékossággal élő személyek szociális védelmét, figyelembe véve az általános gazdasági helyzetet és annak hatását a fogyatékossággal élőkre; h) Egészség többek között az egyenlőtlenségek felszámolása, valamint a tagállamok hatásköreinek megfelelően a fogyatékosság megelőzése érdekében végzett, az egészségi állapotra vonatkozó korai szűrés támogatása révén, továbbá az egészségügyi szakemberek számára nyújtott, fogyatékossággal kapcsolatos szemléletformáló képzések és adott esetben a fogyatékossággal élő személyekre szabott egészségügyi szolgáltatások kialakítása által javítsák a minőségi egészségügyi ellátáshoz való egyenlő és tényleges hozzáférést; i) Külső fellépések a külső fellépések – így az EU bővítése, a szomszédsági és fejlesztési programok, továbbá a sürgősségi és a humanitárius segítségnyújtás – keretében mozdítsák elő a fogyatékossággal élők jogait, és növeljék a fogyatékossággal kapcsolatos kérdések mint emberi jogi kérdések láthatóságát, továbbá támogassák az ENSZ-egyezmény harmadik országok általi végrehajtását;